Kupreliškis

Kupreliškis on alev Leedus Biržai rajoonis, Papilysi vallas. Alevis on algkool, raamatukogu ja kultuurimaja. Vaatamisväärsuseks on aastal 1861 valminud katoliku kirik.

 Ajalugu 

Asulat on esimest korda mainitud XVII sajandi lõpus. Aastal 1787 laskis sealsete maade omanik asulasse kabeli püstitada. Aastal 1858 sai asulast alev; sinna rajati ka turuplats. Praegune kirik valmis aastal 1861. Aastal 1898 avati alevis venekeelne kool.

Aastal 1905 toimusid alevis tsaarivõimu vastased meeleavaldused. Pärast Teist maailmasõda tegutsesid Kupreliškise ümbruses Leedu metsavennad. Aastal 1948 küüditati 18 alevi elanikku. Nõukogude võimu ajal oli asula kohaliku kolhoosi keskuseks.

Pilte

 Viited 

 Välislingid 

Alev portaalis vietoves.Lt

Kategooria:Biržai rajoon
Kategooria:Leedu alevid